Pressemeddelelse

Maj 2013

Ny Peugeot 308 – når less is more

**Peugeots design- og ingeniørteam har udviklet en modig, intuitiv og moderne hatchback i et rent og elegant design.**

**Takket være den nye fleksible EMP2 platform har den nye Peugeot 308 kompakte dimensioner og en markant reduceret vægt (minus 140 kg). Det raffinerede interiør og innovative ”Peugeot i-cockpit” lover køreoplevelser i topklasse, mens dens lave CO2-udledning er ny reference i klassen med en version, der udleder mindre end 85 g CO2/km.**

**Dens høje kvalitetsniveau, som er resultatet af en ambitiøs udviklingsproces, har til formål at placere den nye 308 blandt de allerbedste og afspejler Peugeots premium-strategi.**

En hatchback i sin reneste form

Den nye Peugeot 308 har alle de vigtigste egenskaber, som efterspørges i mellemklassen. Den er kompakt med en længde på 4,25 m og en højde på 1,46 m, den er rummelig og har en bagagerumsvolumen på 470 liter under hattehylden. Men 308 er meget mere end det og er tænkt som et stærkt og anderledes alternativ.

*”Den nye Peugeot 308 har et rent og teknologisk udvendigt design, som vidner om robusthed og kvalitet”.*

Gilles Vidal, Peugeot Design Director.

Takket være dens kompakte størrelse, dens velafbalancerede proportioner, dens reducerede vægt og et chassis, der nøje følger de mekaniske komponenter, har den nye Peugeot 308 en elegant og atletisk positur. Dens karakter understreges af den nøjagtighed og sans for kvalitet, der lagt i hver en detalje.

308 har en særlig lys-signatur. Fronten er udstyret med slanke Full-LED forlygter, der er udtryksfuldt er slebet som et smykke, hvilket giver et kattelignende og teknologisk look. Disse er standard på alle høje udstyrsniveauer. Den høje kvalitet fortsætter bagtil, hvor LED striber danner tre Peugeot ”kløer”, som understreger bilens teknologiske design.

Den nye Peugeot 308 rummer hele Peugeots DNA.

Et forfinet interiør, hvor dristighed bliver indlysende

*”Når man er inde i bilen, opdager man et univers af raffineret stil, som er helt unikt i dette segment, med et intenst, nyskabende og intuitivt cockpit: Peugeot i-cockpit”.*

Vincent Devos, Ny 308 Product Manager.

Peugeots i-cockpit tilbyder en helt ny køreoplevelse. Alt er designet til at give føreren en sanselig og intuitiv betjening: Et kompakt rat, som forstærker oplevelsen af dynamik, head-up instrumentering, så man kan læse oplysningerne uden at tage øjnene fra vejen, en høj midterkonsol og en stor 9,7” touch skærm. Touch skærmen samler forskellige kommandoer for at sikre optimal brugervenlighed, hvilket har givet designerne mulighed for at skabe et meget rent instrumentbord med kun få knapper: Renhed møder teknologi.

I dynamikkens tjeneste

*”På vejen opleves, hvordan køreglæden forstærkes af den nye fleksible EMP2 platform, og det store vægttab bidrager til at gøre den nye 308 dynamisk og letkørt”.*

Laurent Declerck, Project Director

Køreoplevelsen forstærkes af det lille rat og trækker på Peugeots mangeårige ekspertise, når det gælder vejgreb og opsætning af undervogn, der er optimeret med kvaliteterne ved den nye EMP2 platform. Den nye platform indeholder den allernyeste teknologi med 116 patenter og bidrager til bilens dynamiske kvaliteter, men også til komfort og det betydelige vægttab. Et resultat af dette er blandt andet en væsentlig reduktion af CO2-udledning, hvilket betyder, at den nye 308 bliver referencemodel i sin klasse med en CO2-udledning på mindre end 85g/km.

Kvalitet, som ses og mærkes

Den nye Peugeot 308 er selve virkeliggørelsen af mærkets premium-strategi, som blev lagt for nogle år siden. Fra den allerførst design-briefing har kernen i projektet været at nå det højeste kvalitetsniveau. Denne ambition har styret designerne og ingeniørerne fra dag et. Hvert eneste element, både udvendigt og indvendigt er udviklet med elegance og stor omhu. Et eksempel herpå er instrumentbordet, der refererer til high class urmageri og kvalitetsmaterialer som krom og sort højglans lak.

Verdenspremiere i Frankfurt

Den nye 308 bliver produceret på fabrikken i Sochaux, og den vil blive præsenteret for første gang til Frankfurt Motor Show den 10. september 2013. Den lanceres i Europa i efteråret 2013.

Kampagnemodel med lækkert udstyr: 308 Style

Den nuværende 308 ”is still going strong” og Peugeot tilbyder lige nu en særlig kampagnemodel ved navn 308 Style.

308 Style er ikke kun attraktiv med en frapris på 199.990 kr. for en1.6 HDi 92 hk 5-dørs, den er desuden spækket med udstyr til en værdi af 30.000 kr. Af Style udstyr kan nævnes: 16” alufælge, el-ruder bag, bi-zone klimaanlæg, midterarmlæn for, sportsfront med LED lys, sportsbagkofanger, indfarvede dørhåndtag, sidelister og sidespejle, regnsensor, P-sensor bag, bluetooth med USB stik, sportslæderrat mm.